section_heading: Čehoslovačka (1918. – 1939.)
paragraph_text: poveznica=https://upload.wikimedia.org/wikipedia/commons/thumb/a/a5/Prohl%C3%A1%C5%A1en%C3%AD_nez%C3%A1vislosti.jpg/220px-Prohl%C3%A1%C5%A1en%C3%AD_nez%C3%A1vislosti.jpg|desno|mini|[[Tomáš Garrigue Masaryk proglasio je neovisnost Čehoslovačke u Sjedinjenim Američkim Državama 1918.]] Dana 18. listopada 1918. Tomáš Garrigue Masaryk, Milan Rastislav Štefánik i Edvard Beneš proglasili su u Washingtonu neovisnost područja Češke, Moravske, Šleske, Gornje Ugarske i Karpatske Rutenije od Austro-Ugarskoga Carstva i ujedinili ih u zajedničku državu Čehoslovačku. Unutar novopostavljenih čehoslovačkih granica definiranih Ugovorom iz Saint Germaina i Ugovorom iz Trianona ostale su živjeti brojne manjine, najviše Nijemci, Slovaci, Mađari i Rusini. U razdoblju nakon svjetskoga rata, Čehoslovačka je svojim manjinama osigurala za to vrijeme prilično velika prava.